ग्राम पंचायत नयाताल के ग्रामीण रतिराम यादव, शंकर यादव, रतिराम सेन, अश्वनी तिवारी, राजेश, महेन्द्र तिवारी, पंचू अहिरवार, बालकिशन प्रजापति, छन्नू सेन सहित अन्य ग्रामीणों ने बताया कि पूरे बरसात के मौसम में इस मार्ग से निकलना मुश्किल हो जाता है। गांव का यह मुख्य मार्ग है जिससे वाहन और पैदल लोग निकलते हैं। एक झला बारिश में ही यह मार्ग कीचड़ में तब्दील हो जाता है तब लोगों को भारी समस्याओं का सामना करना पड़ता है। गेहूं पिसाकर आ रहे एक ग्रामीण बालकिशन यादव ने कहा कि गांव में यूं तो तमाम समस्याएं हैं लेकिन हमारे क्षेत्र के जनप्रतिनिधि केवल सड़क को ही सुधार दें तो आधी समस्या हल हो जाएगी। अन्य ग्रामीणों ने कहा कि यदि सड़क का निर्माण नहीं किया जाता है तो विधानसभा चुनाव में विरोध किया जाएगा।